Portal: Film

***Jungelboken*** er en amerikansk eventyrfilm fra 1994, regissert av Stephen Sommers. Filmen er Disneys andre tilpasning av Mowgli-historiene fra *Jungelboken* av Rudyard Kipling, førstnevnte er den animerte versjonen fra 1967.

Handlingsreferat
----------------

I 1877, under Britisk India, er Mowgli den fem år gamle sønnen til jungel-guiden Nathoo, hvis kone døde under fødselen. På en av Nathoos turer leder han oberst Geoffrey Brydon og soldatene hans, samt Brydons fem år gamle datter Katherine - med kallenavnet Kitty. En annen guide Buldeo, sammen med to soldater, dreper flere dyr bare for moro skyld - noe som gjør tigeren Shere Khan rasende. Han begynner derfor å forfølge gruppen deres. Den kvelden gir Kitty sin avdøde mors armbånd i gave til Mowgli. Shere Khan angriper leiren. Han lykkes med å drepe de to soldatene. Men i all forvirringen forsvinner Mowgli i jungelen sammen med sin kjæledyr-ulveunge, Grey Brother. Brydon og hans menn antar at Mowgli har blitt drept.

Mowgli blir tatt imot av Bagheera, en vennlig svart panter, og blir snart venn med en bjørnunge som heter Baloo. Tjue år senere har Mowgli vokst opp til å bli en ung mann. En dag stjeler en ape armbåndet hans, og lokker Mowgli til en legendarisk tapt by som hedrer Hanuman - som er fylt med skatter som tilhører orangutangen kong Louie. Denne skatten blir voktet av Kaa, en gigantisk pytonslang. Tvunget til å kjempe for livet og få tak i armbåndet, lykkes Mowgli i å såre slangen med en juvel-belagt dolk som han hadde funnet blant alle skattene. Mowgli vinner dermed kong Louies respekt, og beholder dolken som et trofé. Samtidig er Kitty og oberst Brydon fremdeles stasjonert i India. Hun og Mowgli møtes igjen, men ingen av dem kjenner igjen den andre.

Kitty er også i et forhold med en av Brydons offiserer, kaptein William Boone. Mowgli blir forelsket i henne, og reiser til Brydons festning. Kitty legger merke til at Mowgli har på seg morens armbånd, og innser hvem han egentlig er. Boone og hans menn klarer å fange Mowgli, med Buldeos hjelp. De finner den juvel-besatte dolken i hans besittelse, og Buldeo forstår at den kommer fra den tapte byen. Kitty og Dr. Julius Plumford, en god venn av Brydon, bestemmer seg for at de må gjen-introdusere Mowgli til sivilisasjonen. Mowgli og Kitty blir snart forelsket, til Boones store misnøye. Boone frir senere til Kitty, selv om hun er nølende med å akseptere forslaget hans. Etter at Boone og hans menn offentlig ydmyker ham, velger Mowgli å vende tilbake til jungelen ettersom han ikke føler seg hjemme i landsbyen blant menneskene.

Etter Boones grusomme behandling av Mowgli, innser Kitty at hun ikke kan gifte seg med Boone. Så oberst Brydon bestemmer seg for å sende henne tilbake til England. I mellomtiden slår Boone seg sammen med Buldeo og vennen hans Tabaqui. Mennene rekrutterer soldatene løytnant Wilkins og sersjant Harley, og samler noen kjeltringer for å fange Mowgli for å finne ut hvor resten av skatten er. Selv om Mowgli, sammen med Bagheera, Grey Brother og resten av ulvene, angriper og kjemper mot bandittene, klarer Buldeo å fange Kitty og Brydon. De kommende skattejegerne bruker dem som gisler, og hvis Mowgli fører dem til skatten kommer Kitty og faren hennes til å overleve. Den kvelden får gruppen vite at Shere Khan har returnert til jungelen, og jakter på dem.

Skuespillere
------------

* Jason Scott Lee som Mowgli, som vokste opp i jungelen.
* Sean Naegeli som den fem år gamle Mowgli
* Cary Elwes som kaptein William Boone
* Lena Headey som Katherine "Kitty" Brydon, datteren til oberst Brydon
* Joanna Wolff som fem år gamle Kitty
* Sam Neill som oberst Geoffrey Brydon, faren til Kitty.
* John Cleese som Dr. Julius Plumford. En venn av oberst Brydon
* Jason Flemyng som løytnant John Wilkins. En soldat i Brydons bataljon
* Stefan Kalipha som Buldeo, en kjeltring som kjenner til skatten.
* Ron Donachie som sersjant Harley, en soldat
* Anirudh Agarwal som Tabaqui, en jungel-guide som arbeider for Boone.
* Faran Tahir som Nathoo, faren til Mowgli.

Referanser
----------

1. 1 2  ; besøksdato: 13. april 2016.
2. 1 2 3 4 5 6 7  ; besøksdato: 13. april 2016.
3. ↑  ; besøksdato: 13. april 2016.
4. ↑  ; besøksdato: 13. april 2016.
5. ↑  ; besøksdato: 13. april 2016.
6. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]

Eksterne lenker
---------------

* (en) *Jungelboken* på Internet Movie Database Rediger på Wikidata

* (no) *Jungelboken* hos Filmfront Rediger på Wikidata

* (sv) *Jungelboken* i Svensk Filmdatabas Rediger på Wikidata

* (da) *Jungelboken* i Danmark Nationale Filminstitut Rediger på Wikidata

* (en) *Jungelboken* på AllMovie Rediger på Wikidata

* (fr) *Jungelboken* på Allociné Rediger på Wikidata

* (nl) *Jungelboken* på MovieMeter Rediger på Wikidata

* (en) *Jungelboken* på Turner Classic Movies Rediger på Wikidata

* (en) *Jungelboken* på American Film Institute Rediger på Wikidata

* (en) *Jungelboken* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** MusicBrainz
 |